Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 186/13/8803	Košice II, 12.5.2014
EEČ : 2-64-284-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: dôchodca
sa v skúšobnej dobe, určenej uznesením prokurátora Okresnej prokuratúry XXXXX II zo dňa 4.4.2013, spisová značka 4 Pv 186/13/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V trestnej veci vedenej proti obvinenému XXXXX za prečin krádeže podľa § 212 ods. 2 písm. f) Trestného zákona, ktorého sa mal dopustiť na tom skutkovom základe, že

- v Košiciach, v predajni XXXXX, dňa 7.3.2013 v čase o 07.35 hod., odcudzil z predajnej plochy tovar a to 2 ks čokolády Milka 100g v celkovej hodnote 1,98 Eur a to tak, že si vložil do vrecka bundy a bez zaplatenia tovaru prešla cez pokladničnú zónu, kde bol zastavený a prekontrolovaný pracovníkom SBS, tento nezaplatený tovar mu bol odobratý a v nepoškodenom stave vrátený späť na predajňu, čím takto svojím konaním spôsobil pre spoločnosť XXXXX škodu vo výške 1,98 €, pričom bol za obdobný čin v predchádzajúcich dvanástich mesiacoch postihnutý v blokovom konaní rozhodnutím Obvodného oddelenia PZ XXXXX - XXXXX, sp. zn. XXXXX, ktoré nadobudlo právoplatnosť dňa  9.7.2012. 

Uznesením prokurátora Okresnej prokuratúry XXXXX II zo dňa 4.4.2013, spisová značka 4 Pv 186/13/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka Obvodného oddelenia PZ XXXXX - XXXXX, sp. zn. XXXXX zo dňa 7.3.2013, bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX za prečin krádeže podľa § 212 ods. 2 písm. f) Trestného zákona, ktorého sa dopustil na tom skutkovom základe, že

- v Košiciach, v predajni XXXXX, dňa 7.3.2013 v čase o 07.35 hod., odcudzil z predajnej plochy tovar a to 2 ks čokolády Milka 100g v celkovej hodnote 1,98 Eur a to tak, že si vložil do vrecka bundy a bez zaplatenia tovaru prešla cez pokladničnú zónu, kde bol zastavený a prekontrolovaný pracovníkom SBS, tento nezaplatený tovar mu bol odobratý a v nepoškodenom stave vrátený späť na predajňu, čím takto svojím konaním spôsobil pre spoločnosť XXXXX škodu vo výške 1,98 €, pričom bol za obdobný čin v predchádzajúcich dvanástich mesiacoch postihnutý v blokovom konaní rozhodnutím Obvodného oddelenia PZ XXXXX - XXXXX, sp. zn. XXXXX, ktoré nadobudlo právoplatnosť dňa  9.7.2012. 
XXXXX prokuratúry XXXXX II, uznesením pod sp. zn. 4 Pv 186/13 - 3 zo dňa 4.4.2013, podľa § 216 ods. 1 písm. a), b), c) Trestného poriadku podmienečne zastavila trestné stíhanie vedené proti obvinenému XXXXX za prečin krádeže podľa § 212 ods. 2 písm. f) Trestného zákona, s určením skúšobnej doby v trvaní 12 mesiacov podľa § 216 ods. 2 Trestného poriadku, ktorá začala plynúť právoplatnosťou predmetného rozhodnutia, t. j dňa 16.4.2013 a uplynula dňa 16.4.2014.  

	Obvinený XXXXX počas určenej skúšobnej doby podmienečného zastavenia trestného stíhania, ako to vyplýva zo správy XXXXX v Košiciach a odpisu  registra trestov, viedol riadny život, nedopustil sa ďalšej trestnej činnosti, ani priestupku. 

Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stela Vasiľová
prokurátorka